Stegnaspea

Stegnaspea er en slekt av biller som tilhører familiegruppen bladbiller (Chrysomelidae).

Utseende 
Små (ca. 2  millimeter), korte og brede, hvelvede, halvblanke, mørke jordlopper. Oversiden er ganske kraftig punktert. Antennene er  noe over halvparten så lange som kroppen, noe fortykkede mot spissen. pronotum er rundet, dekkvingene rundede og hvelvede. Artene ligner hverandre sterkt og kan bare skilles med sikkerhet på hannenes kjønnsorganer.

Levevis 
Både larvene og de voksne (imago) billene lever av å spise blad på næringsplanten. Denne slekten er knyttet til den særegne vegetasjonstypen fynbos. De lever mest sannsynlig på gress.

Utbredelse 
Slekten er utbredt i Sør-Afrika.

Systematisk inndeling  

 orden biller (Coleoptera)
 underorden Polyphaga
 overfamilie Chrysomeloidea Latreille, 1802 (=Phytophaga) 
 familien  bladbiller (Chrysomelidae Latreille, 1802) 
 underfamilien jordlopper, Alticinae Newman, 1834
 stammen Alticini
 Slekten Stegnaspea Balý, 1877
 Stegnaspea audisiana D'Allessandro, Grobbelaar & Biondi, 2012
 Stegnaspea danielssoni D'Allessandro, Grobbelaar & Biondi, 2012
 Stegnaspea debiasei D'Allessandro, Grobbelaar & Biondi, 2012
 Stegnaspea endroedyi D'Allessandro, Grobbelaar & Biondi, 2012
 Stegnaspea penrithae D'Allessandro, Grobbelaar & Biondi, 2012
 Stegnaspea trimeni Balý, 1877

Referanser

Eksterne lenker 
 

Bladbiller
Biller formelt beskrevet i 1877
Sør-Afrikas insekter